8,5 milliárd forintot kap a Malév
A kormány 8,5 milliárd forintot csoportosít át a Malév tõkerendezésére az idei költségvetésben a rendkívüli kormányzati intézkedések cím terhére.
A hétfõi Magyar Közlönyben megjelent rendelet szerint a költségvetési átcsoportosítás azonnali hatályú, felelõse Matolcsy György nemzetgazdasági miniszter.
A Malév kedden közgyûlést tart, amelyen - hasonlóan az eddigi, felfüggesztett közgyûlésekhez - a tõkerendezés lesz a fõ téma. A légitársaság 22,5 milliárd forint negatív saját tõkével mûködött tavaly, és a gazdasági társaságokról szóló törvény szerint ezt mielõbb rendezni kell.
A tõkerendezést a fõ tulajdonos Magyar Nemzeti Vagyonkezelõ Zrt.-nek (MNV) a beszámoló május 25-i elfogadását követõ 90 napon belül, tehát augusztus 25-ig maradéktalanul végre kell hajtania, de ehhez szükséges a közgyûlési határozat. Az utóbbi hónapokban több közgyûlést is összehívtak a pénzügyek rendezésére; a legutóbbi, augusztus 10-i közgyûlésen az MNV közlése szerint végül azért nem tárgyaltak a társaság tõkerendezésérõl, mert a közgyûlés összehívásáig - a rendelkezésre álló rövid idõ miatt - még nem született meg a fedezet biztosításához szükséges valamennyi döntés.
Az MNV júniusban 4,5 milliárd forint pénzbeli hozzájárulásról döntött.
Malév